23.8.2011 Jurnalul Oficial al Uniunii Europene L 216/1 (Acte fără caracter legislativ) ACORDURI INTERNAȚIONALE DECIZIA 2011/514/PESC A CONSILIULUI din 22 noiembrie 2010 privind semnarea și încheierea Acordului între Uniunea Europeană și Republica Serbia privind procedurile de securitate pentru schimbul şi protecția informațiilor clasificate CONSILIUL UNIUNII EUROPENE, având în vedere Tratatul privind Uniunea Europeană („TUE”), în special articolul 37, și Tratatul privind funcţionarea Uniunii Europene („TFUE”, în special articolul 218 alineatul (5) și articolul 218 alineatul (6) primul paragraf, având în vedere propunerea Înaltului Reprezentant al Uniunii pentru afaceri externe şi politica de securitate („IR”), întrucât: (1) Cu ocazia reuniunii sale din 22 martie 2010, Consiliul a decis să autorizeze ÎR să inițieze negocieri, în temeiul articolului 37 din TUE şi în conformitate cu procedura prevăzută la articolul 218 alineatul (3) din TFUE, în vederea încheierii unui acord privind securitatea informa- țiilor între Uniunea Europeană și Republica Serbia. (2) Ca urmare a respectivei autorizări, ÎR a negociat un acord cu Republica Serbia privind procedurile de securitate pentru schimbul şi protecția informațiilor clasificate. (3) Acordul ar trebui să fie aprobat, ADOPTĂ PREZENTA DECIZIE: Articolul 1 Prin prezenta decizie se aprobă, în numele Uniunii, Acordul între Uniunea Europeană și Republica Serbia privind procedurile de securitate pentru schimbul şi protecţia informațiilor clasi- ficate. Textul acordului este atașat la prezenta decizie. Articolul 2 Preşedintele Consiliului este autorizat să numească persoana (persoanele) împuternicită (împuternicite) să semneze acordul prin care Uniunea îşi asumă obligații. Articolul 3 Prezenta decizie intră în vigoare la data adoptării. Adoptată la Bruxelles, 22 noiembrie 2010. Pentru Consiliu Președintele S. VANACKERE